Grande Terre (Uusi-Kaledonia)

Grande Terre on Uuden-Kaledonian pääsaari, jolla sijaitsee myös pääkaupunki Nouméa. Saarta kutsutaan usein myös vain Uudeksi Kaledoniaksi. Saari on 400 kilometriä pitkä ja 50–70 km leveä. Saaren länsiranta vuoriston suojan puolella on kuiva. Itärannikolla, jonne vallitsevat tuulet tuovat kosteutta mereltä, rehevä kasvillisuus ulottuu meren rannalle asti. Saarta ympäröivät koralliriutan suojaamat laguunit, joista osa kuuluu Unescon maailmanperintökohteeseen. Lähteet